Dassault nEUROn

Dassault nEUROn – eksperimentinis bepiločio orlaivio projektas, kuriamas Prancūzijos gamintojo „Dassault Aviation“. Prie šio bepiločio orlaivio kūrimo taip pat prisideda Graikija, Italija, Ispanija, Švedija ir Šveicarija. Šiuo projektu planuojama sukurti autonomišką, stealth technologija paremtą bepilotį orlaivį, galintį atlikti funkcijas vidutinio ir aukšto pavojingumo zonose.

Pramonės tikslas – suteikti Europos įmonėms patirties kuriant ir gaminant aukščiausios klasės UAV ir susijusias technologijas, kad jos išliktų konkurencingos pasaulinėje rinkoje. Pirmasis skrydis įvyko 2012 m. gruodžio 1 d.

 Istorija 
„Dassault Aviation“ 1999 m. sukūrė savo pirmąjį „stealth" technologijos bepilotį orlaivį „Dassault AVE-D Petit Duc“. Jis tapo pirmuoju tokio tipo orlaiviu Europoje. 2004 m. įmonė pagamino antrąjį tokio tipo orlaivį „Dassault AVE-C Moyen Duc“. Prie šio projekto vėliau prisijungė ir kitos Europos šalys.Le rôle des drones dans les armées

2003 m. Paryžiaus aviacijos parodoje buvo paskelbta apie naujo bepiločio orlaivio „Dassault nEUROn“ koncepciją. Prie jos kūrimo prisidėjo dar daugiau Europos šalių.Dassault Aviation's UAV Logiduc program 

 Programos tikslai 
Šioje programoje buvo išsikelti trys pagrindiniai tikslai:
 Išlaikyti ir tobulinti dalyvaujančių Europos aviacijos ir kosmoso kompanijų projektavimo įmonių įgūdžius, nes iki 2030 m. nebus kuriamos jokių kitos naujų naikintuvų programos.
 Ištirti ir patvirtinti technologijas, kurių prireiks iki 2015 m. kuriant naujos kartos kovinius lėktuvus.
 Patvirtinti novatorišką bendradarbiavimo procesą įsteigiant Europos pramonės komandą, atsakingą už naujos kartos kovinių bepiločių orlaivių kūrimą.

 Pirmieji bandymai 
„Dassault nEUROn“ savo pirmąjį skrydį atliko 2012 m. gruodžio 1 d. Prancūzijoje.Europe enters stealth club with Neuron first flight - Flightglobal.com, 2012-12-01 Pirmieji bandymai ir tyrimai buvo sėkmingai baigti 2015 m. kovą.Europe's Neuron Demonstrator Completes Flight Trials In France - Aviation Week, 2015-03-09nEUROn: success for test campaign in France - Dassault Aviation press release, 2015-03-09 Vėliau 2015 m. rugpjūtį Italijoje buvo sėkmingai baigti orlaivio sensorių bandymai.nEUROn European Stealth combat drone has started operational tests in Italy - The Aviationist, 2015-04-16Neuron completes Italian flight trials - IHS Jane's 360, 2015-08-25 Po jų buvo pradėti finaliniai skrydžių bandymai Švedijoje.Italian Neuron testing ends as Swedish stint begins - Flightglobal.com, 2015-08-25

2016 ir 2017 m. buvo atlikta dar daugiau bandomųjų skrydžių."Programme Milestones", Dassault Aviation official website, accessed 2024-02-13

 Šaltiniai 

Kategorija:Bepiločiai orlaiviai
Kategorija:Dassault Aviation orlaiviai
Kategorija:Skraidantis sparnas
Kategorija:Žvalgybiniai lėktuvai
Kategorija:Stealth